ที่ ปชส. 026/2568 ฝ่ายบริหารการตลาดและประชาสัมพันธ์

10 เมษายน 2568

**“ยิ่งเร็ว ยิ่งสูญเสียเร็ว” โตโยต้าถนนสีขาว**

**รณรงค์เดินทางปลอดภัยช่วงสงกรานต์**

**ตรวจเช็กสภาพรถเบื้องต้นฟรี พร้อมบริการจุดพักรถตามภูมิภาค**

**บริษัท โตโยต้า มอเตอร์ ประเทศไทย จำกัด เดินหน้ารณรงค์ขับขี่ปลอดภัยช่วงสงกรานต์ ภายใต้โครงการ โตโยต้าถนนสีขาว เพื่อลดอัตราการเกิดอุบัติเหตุในการเดินทางช่วงเทศกาล โดยเฉพาะในด้าน “ความเร็ว” ผ่านการส่งมอบความมั่นใจในการเดินทางให้กับผู้ใช้รถใช้ถนนทุกท่าน ด้วยการให้บริการตรวจเช็กสภาพรถเบื้องต้นฟรี พร้อมทั้งให้บริการจุดพักรถเพื่อส่งมอบความสุข และความปลอดภัยตลอดการเดินทาง**

บริษัทฯ พร้อมด้วยผู้แทนจำหน่ายโตโยต้าทั่วประเทศ ได้จัดให้มี \***บริการตรวจเช็กสภาพรถเบื้องต้นฟรี** เพื่อเตรียมความพร้อมรถยนต์ให้อยู่ในสภาพสมบูรณ์ และป้องกันการเกิดอุบัติเหตุตลอดช่วงเทศกาลสงกรานต์ โดยผู้ที่สนใจสามารถนำรถยนต์ไปตรวจที่ศูนย์บริการผู้แทนจำหน่ายโตโยต้าทั่วประเทศ **ตั้งแต่วันที่ 1 – 30 เมษายน 2568** โดยมีรายการตรวจเช็ก **7 ระบบสำคัญ รวม 33 รายการ** ดังนี้

|  |  |
| --- | --- |
| หมวดหมู่ | รายการ |
| 1. ระบบช่วงล่าง | 1 | สภาพยางกันฝุ่นเพลาขับ |
| 2 | การทำงานของโช้คอัพหน้า-หลัง |
| 3 | สภาพลูกหมากปีกนก |
| 4 | ตรวจเช็กลูกปืนล้อ |
| 5 | ระยะฟรีแป้นคลัตช์ |
| 2. ระบบเบรก | 6 | ระยะฟรีแป้นเบรก |
| 7 | ระยะฟรีเบรกมือ |
| 3. ระบบแอร์ | 8 | ระบบเครื่องปรับอากาศ / พัดลม |
| 9 | สภาพไส้กรองแอร์ |
| 4. ระบบไฟฟ้า | 10 | การทำงานของกระจก 4 บาน |
| 11 | สภาพแบตเตอรี่ 12 V. / ระดับน้ำกลั่น |
| 12 | ตรวจไฟส่องสว่าง |
| 13 | ตรวจสอบการทำงานของแตร |
| 5. ระบบของเหลว | 14 | สภาพ / ระดับน้ำมันเครื่อง |
| 15 | สภาพ / ระดับน้ำในถังสำรองและระดับน้ำหล่อเย็น |
| 16 | สภาพ / ระดับน้ำมันเบรก |
| 17 | สภาพ / ระดับน้ำมันเกียร์ (ยกเว้นรุ่นปลั๊กล้น) |
| 18 | ตรวจเช็กรอยรั่วและความผิดปกติของ หม้อน้ำ |
| 19 | ตรวจเช็กรอยรั่วและความผิดปกติของ ท่อทางน้ำ |
| 20 | ตรวจเช็กรอยรั่วและความผิดปกติของพวงมาลัยพาวเวอร์ |
| 6. ระบบเครื่องยนต์ | 21 | สภาพกรองอากาศเครื่องยนต์ |
| 22 | การทำงานของเครื่องยนต์ขณะสตาร์ท และขณะเดินเบา |
| 23 | สภาพ / ความตึงของสายพานต่างๆ |
| 24 | ตรวจเช็กรอยรั่วและความผิดปกติของเครื่องยนต์ |
| 25 | ตรวจเช็กรอยรั่วและความผิดปกติของเกียร์ |
| 7. ระบบความปลอดภัยอื่นๆ | 26 | ตรวจสอบมาตรวัด / ไฟเตือน |
| 27 | สภาพ / ระดับน้ำมันพวงมาลัยพาวเวอร์ |
| 28 | สภาพใบปัดน้ำฝน / การปัด / น้ำยาล้างกระจก |
| 29 | สภาพรอยรอบคัน / รอยบุ๋ม / กระแทก |
| 30 | สภาพยางรถยนต์ 4 ล้อ ยางอะไหล่ (ถ้ามี) |
| 31 | ชุดอุปกรณ์ฉุกเฉินและเครื่องมือ |
| 32 | ตรวจเช็กเข็มขัดนิรภัย |
| 33 | ตรวจสอบการล็อกประตู/การป้องกันการเปิดประตูจากภายใน/นอก |

*\*สามารถศึกษารายละเอียดเพิ่มเติมพร้อมนัดหมายเข้ารับบริการได้ที่ศูนย์บริการโตโยต้าทั่วประเทศ หรือ* [*aftersales.toyota.co.th/promotion/25sumercheckfree*](https://aftersales.toyota.co.th/promotion/25sumercheckfree)

นอกจากนี้ โตโยต้ายังได้ร่วมมือกับภาครัฐ โดย **กรมคุมประพฤติ กระทรวงยุติธรรม** ในการนำทีมจิตอาสาลงพื้นที่ รณรงค์ขับขี่ปลอดภัย ลดอุบัติเหตุในช่วงเทศกาล ตลอดจนร่วมมือกับผู้แทนจำหน่ายโตโยต้า
ในการจัดจุดพักรถ เพื่อให้บริการ น้ำดื่ม ผ้าเช็ดรถ แก่ประชาชนที่จะเดินทางไปยังภูมิภาคต่าง ๆ ในช่วงเทศกาลสงกรานต์ ระหว่างวันที่ 8 - 17 เมษายน 2568 ใน 6 จังหวัด ได้แก่

1. นครราชสีมา
2. นครสวรรค์
3. เพชรบุรี
4. ชลบุรี
5. พระนครศรีอยุธยา
6. ราชบุรี

โตโยต้า มุ่งมั่นรณรงค์ขับเคลื่อนสังคมแห่งความปลอดภัยในการใช้รถใช้ถนน และพร้อมเป็นส่วนหนึ่งในการสร้าง “สังคมคนขับรถดี” ด้วยการขับขี่ตามความเร็วที่กฎหมายกำหนด ปฏิบัติตามกฎจราจร มีวินัย
และน้ำใจให้กับเพื่อนร่วมทาง เพื่อผลักดันสังคมไทยมุ่งสู่ **“เป้าหมายการพัฒนาที่ยั่งยืน”** (Sustainable Development Goals) ต่อไป